Društvo za upravljanje

investicionim fondovima

„INVEST NOVA“ ad Bijeljina

Broj: 1131/2018

Datum: 03.10.2018. godine

Na osnovu člana 16. i člana 27. tačke 4. stav 3. i stav 4. Pravilnika o udjelima otvorenog investicionog fonda (Službeni glasnik Republike Srpske br: 113/16) i člana 10.2.stav 3. Prospekta OMIF-a sa javnom ponudom „Invest nova“, društvo za upravljanje investicionim fondovima „Invest nova“ ad Bijeljina (u daljem tekstu: Društvo), objavljuje

OBAVJEŠTENJE

o datumu početka i datumu završetka prijema zahtjeva za otkup udjela fonda

Vlasnici udjela u otvorenom mješovitom investicionom fondu sa javnom ponudom „Invest nova“ (u daljem tekstu: OMIF) imaju pravo da podnesu zahtjev za otkup udjela koje posjeduju u fondu.

Zahtjevi za otkup udjela fonda se podnose svakim radnim danom, u periodu od 22.10. do 09.11.2018. godine. Zahtjevi za otkup udjela se podnose pismenim putem društvu za upravljanje „Invest nova“ ad Bijeljina, na adresu ul. Gavrila Principa br: 11. 76.000 Bijeljina, Republika Srpska. Zahtjevi za otkup udjela se podnose lično ili putem punomoćnika u sjedištu Društva svakim radnim danom u vremenu od 8 h do 16 h, ili putem pošte na adresu Društva.

Uz zahtjev za otkup udjela u fondu vlasnici udjela (pravna i fizička lica) su dužni podnijeti sledeću dokumentaciju:

- Fizička lica: ovjerenu kopiju lične karte ili pasoša, ovjerenu kopiju kartice žiro računa ili tekućeg računa i ovjerenu punomoć za otkup udjela (ako se zahtjev za otkup podnosi putem punomoćnika).

- Pravna lica: ovjerenu kopiju izvoda iz sudskog registra (ne starije od 3 mjeseca), ili ovjerenu kopiju drugog odgovarajućeg registra za pravna lica koja imaju sjedište u inostranstvu, original ili ovjerenu kopiju potvrde o JIB, ovjerenu kopiju deponovanih potpisa kod poslovne banke, ovjerenu kopiju lične karte ili pasoša odgovornog lica u pravnom licu, broj transakcionog računa u banci i ovjerenu punomoć, ako se zahtjev podnosi preko punomoćnika, sa naznakom da se punomoć odnosi isključivo na otkup udjela u fondu.

U slučaju da zahtjev za otkup udjela podnosi američki državljaninm ili američka firma, njihova je obaveza da, pored navedene dokumentacije dostave i : obrazac W-8BEN i obrazac W-9.

Ako zahtjev za otkup podnosi maloljetno lice, koje nema ličnu kartu ili pasoš, njegov roditelj ili staratelj će društvu dostaviti: original ili ovjerenu kopiju izvoda iz matične knjige rođenih za dijete, ovjerenu kopiju kartice tekućeg, žiro ili deviznog računa zakonskog zastupnika i ovjerenu saglasnost oba roditelja za raspolaganje udjelima maloljetnog lica.

Ako vlasnik udjela ne podnese propisanu dokumentaciju zahtjev za otkup udjela će se smatrati nepotpunim, i po njemu se neće postupati.

Isplata udjela će se izvršiti prenosom novčanih sredstava sa računa fonda na račun vlasnika udjela u banci, u roku od 15 dana od dana završetka roka za prijem zahtjeva za otkup udjela.

Isplata udjela se može izvršiti i u hartijama od vrijednosti, ili djelimičnom isplatom u novcu i u imovini fonda ( u skladu sa Zakonom i podzakonskim aktima Komisije za hartije od vrijednosti Republike Srpske). Vlasnicima udjela će se prilikom isplate udjela obračunati i naplatiti izlazna naknada u visini od 20 % od vrijednosti udjela. Izlazna naknada će se naplatiti u novcu ili u hartijama od vrijednosti, u zavisnosti od načina isplate udjela. Društvo će vlasniku udjela, koji podnese uredan zahtjev za otkup, izdati potvrdu o prijemu zahtjeva za otkup.

Vrijednost udjela fonda će se utvrditi na dan 09.11.2018. godine, a isplata udjela će se izvršiti u skladu sa odobrenim Prospektom fonda, u periodu od 10.11. do 24.11.2018. godine. U slučaju nemogućnosti isplate vlasnika udjela u naprijed navedenom roku, društvo će bez odlaganja obavijestiti Komisiju za hartije od vrijednosti RS i donijeti odluku o likvidacijii fonda.

Napominjemo da će se otkup udjela izvršiti samo onim vlasnicima udjela čiji se zahtjevi za otkup zaprime u društvu zaključno sa danom 09.11.2018. godine do 16 h i da će se isplata udjela izvršiti u domaćoj valuti (konvertibilnoj marki KM) na transakcione račune pravnih i fizičkih lica u poslovnim bankama sa sjedištem u Republici Srpskoj i Federaciji BiH.

Društvo će odbiti zahtjev za isplatu udjela ako isti nije u skladu sa uslovima propisanim Zakonom o investicionim fondovima, Zakonom o sprečavanju pranja novca i finansiranju terorizma, Pravilnikom o udjelima otvorenog investicionog fonda, kao i Statutom i Prospektom fonda.

Sve ostale informacije u vezi otkupa udjela fonda možete dobiti na internet stranici fonda: [www.investnova.info](http://www.investnova.info), ili na tel. 00 387 55 208 131.

Uprava Društva